SUID-AFRIKAANSE RADIOLIGA NUUS VIR SONDAG 10 DESEMBER 
2017 


Goeiemêre en welkom by die weeklikse nuus uitsending van die Suid-Afrikaanse 
Radioliga, gelees deur (jou naam, 
roepsein en @OTH) 


Die Suid-Afrikaanse Radioliga saai elke Sondag nuus bulletins in Afrikaans sowel 
as Engels om 08:15 en 08:30 Sentraal Afrika Tyd onderskeidelik uit op HF sowel 
as op verskeie BHF- en UHF-herhalers. Hierdie uitsendings word deur ZS6JPL 
via Echolink herlei. `n Potgooi is ook beskikbaar op die Liga se web tuiste. 


'n Oudio opname sowel as 'n teks weergawe kan van die Liga se webblad, 
www.sarl.org.za, afgelaai word, en jy kan ook daar inteken om nuwe bulletins 
per e-pos te ontvang. 


Ons begin vanoggend die bulletin met nuus van 'n stil sleutel. 


Dit is met leedwese dat ons moet aankondig dat die sleutel van Mimi Roach, 
ZS5YO, op Saterdag 25 November 2017 stil geword het. 


Ons betuig ons innige meegevoel aan haar dogter Molly, WOMOM (ex ZSSMM 
en ZS1IKE), skoonseun Gordon, WORUN (ex ZS1FE en ZS5SL), kleinkinders, 


familie en vriende. 
POUSE 
In die nuus vandag; 


DIE SARL IS GASHEER VAN DIE 2018 JONGMENSE OP DIE LUG (YOTA) 
SOMER KAMP 


DESEMBER YOTA MAAND IS ONDER WEG 

en 

DIE TINUS LANGE 7066 TEGNIESE UITNEMENDHEID TOEKENNING 
Bly ingeskakel vir meer inligting oor hierdie en ander interessante nuusitems. 
SWART VRYDAG SARL LIDMAATSKAP AANBOD 


Die Swart Vrydag SARL-lidmaatskap aanbod wat op Vrydag 24 November 2017 
op die Liga webwerf geadverteer was, is goed ondersteun met 26 nuwe lede wat by 
die Liga aangesluit het. Baie dankie aan ons Lede wat die inisiatief ondersteun 
het om ons lidmaatskap te laat groei. Tans is ons lidmaatskap syfers op 1 645. 


DIE SARL IS GASHEER VAN DIE 2018 JONGMENSE OP DIE LUG (YOTA) 
SOMER KAMP 


Die Liga het positiewe reaksie ontvang van Lisa Leenders, PA?LS, die TARU 
Streek 1 Jeug WG Voorsitter, na aanleiding van die aanvaarding en goedkeuring 
van die SARL-voorstel om die 2018 YOTA Somer Kamp aan te bied, deur die 


Streek 1 Uitvoerende Komitee. Omdat dit in die suidelike halfrond gehou gaan 
word, sal dit die YOTA Winter Kamp wees! 


Hierdie jaarlikse gebeurtenis bring jongmense uit die Streek 1 Lede Verenigings 
vir 'n hele week saam, nie net vir amateur radio nie, maar om 'n geleentheid te 
skep om oor verskillende nasionaliteite en kulture te leer, internasionale vriend- 
skappe en welwillendheid te bevorder, asook om nuwe vaardighede aan te leer. 


Werk het vroeg in November 2017 begin, toe 'n werkgroep aangestel is om 
'n realistiese evaluering van ons vermoë om die geleentheid in Augustus 2018 
aan te bied en `n voorstel vir die Liga-raad se goedkeuring en daaropvolgende 
voorlegging aan Streek 1 saam te stel. 


Die SARL en die Suid-Afrikaanse YOTA-werkgroep is verheug oor die reak- 
sie en ons sien uit om `n suksesvolle YOTA 2018-geleentheid aan te bied as 
'n onvergeetlike Afrika-ervaring wat vir baie jare onthou sal word. Dr Gary 
Immelman, ZS6YT, het die rol as beskermheer vir die geleentheid aanvaar. 


Die SARL-president het sy opregte waardering vir die YOTA-werkgroep met 
hul suksesvolle voorstel oorgedra en verklaar dat dit nou `n goue geleentheid vir 
die SARL en amateur radio in Suid-Afrika is om hul merk te maak om amateur 
radio onder die jeug, plaaslik en in Afrika, te bevorder as die gasheer van die 
2018 YOTA Winter Kamp. 


DESEMBER YOTA MAAND IS AAN DIE GANG 


Desember is Jongmense op die Lug-maand in IARU Streek 1 wanneer jong radio 
amateurs en voornemende jong amateurs op die lug is vanaf stasies dwarsdeur 
die Streek met YOTA as die agtervoegsel in die roepseine. Die idee is om 
amateur radio aan die jonger geslag te demonstreer en om jongmense aan te 
moedig om gelisensieer en aktief op die lug te word. Meer as 35 stasies met `n 
YOTA-agtervoegsel is geregistreer en aktief op die bande. Die Desember YOTA 
Maand aktiwiteit is nie `n kompetisie nie; dit gaan alles oor pret! 


Die SARL het die spesiale roepsein ZS9YOTA op die Streek l-webtuiste 
geregistreer as 'n opvoedkundige roepsein vir gebruik deur Suid-Afrikaanse 
klubs en individue gedurende Desember 2017. Om 'n gleuf te reserveer om 
die roepsein ZS9YOTA daagliks te gebruik of vir meer inligting, kontak Koos, 
ZR6OKF, op e-pos koos.zr6kf@gmail.com of alternatiewelik vir Nico, ZS6OL, 
op zs6gl@mweb.co.za. Die aktiwiteit skedule en die reëls is beskikbaar op die 
SARL-landingsblad by www.sarl.org.za 


DIE TINUS LANGE 7066 TEGNIESE UITNEMENDHEID TOEKENNING 


Geniet jy om toerusting te bou om binne of buite die Radiokamer te gebruik? 
Of sagteware vir gebruik in amateur radio? Nou hoekom skryf jy nie in vir 
die Tinus Lange 7066 Tegniese Uitnemendheid Toekenning nie? Die toekenning 
word jaarliks aan die Liga lid toegeken wat `n tegniese projek in enige van die 
volgende kategorieë voorlê A. ontwerp en/of konstruksie van projekte soos `n 
voorversterker, SWR brug, skakelkas, outomatiese IDer, praktiese antenna idees, 


mas, draagbare toerusting, kragbronne, ens., of B. enige sagteware vir gebruik 
in amateur radio. 


Die voorlegging moet die werklike items insluit (indien grootte en massa dit 
toelaat) of foto's (veral in die geval van antennas, maste, ens.,) en `n volledige 
artikel met illustrasies/prente, gereed vir publikasie in Radio ZS. Alle inskry- 
wings sal vertoon moet word (waar prakties, andersins, foto's) by die SARL 
Nasionale Konvensie en die toekenning sal by die jaarlikse Toekenningsdinee 
oorhandig word. Die toekenning is `n geraamde sertifikaat en `n kontantprys 
van R1 000. Die sluitingsdatum vir inskrywings is Woensdag 31 Januarie 2018 
en moet gestuur word aan secretary@sarl.org.za. 


Jy luister na `n nuusbulletin van die Suid-Afrikaanse Radioliga. Het jy iemand 
van amateur radio vertel? 


SARL NUUSSPAN 


Die Nuusspan wil graag John Keulder, ZSGBXL, bedank vir sy werk as 
Afrikaanse bulletin opnemer die afgelope aantal jare. John het besluit om uit 
te tree. Baie dankie aan Anette Jacobs, ZR6D, wat gewillig was om by John 
oor te neem. 


2018 DAGBOEK VAN GEBEURE 


Die SARL Sekretaris is besig met die finalisering van die 2018 Dagboek van 
Gebeure en versoek nou Klubs en individue om hom te voorsien van datums 
van klub aktiwiteite om in die Dagboek in te sluit. Dit kan snuffelmarkte, 
algemene jaarvergaderings, datum van klub byeenkomste, klub funksies, SDR- 
werkswinkels, spesiale geleentheids roepseine, ens., wees. Stuur asseblief die 
inligting na secretary@sarl.org.za teen 15 Desember 2017 


Baie dankie aan die Kaapstadse Amateurradiosentrum en die Wesrand Ama- 
teurradioklub vir hul vinnige reaksie. 


WEERLIG VERSPREIDINGS TOETSE DEUR ZS4A 


Rickus De Lange, ZS4A, in Bethlehem, het op 30 November 2017 `n paar in- 
teressante weerlig verspreidings toetse gedoen terwyl `n donderstorm naby die 
grens van Swaziland, ongeveer 291 km noordoos van hom, aan die gaan was. Hy 
het sy 12-element Yagi daarop gerig. Hy het 'n vinnige grafiek van WSJT-X 
op 144,250 MHz MSK144 aangeteken, waar weerlig flitse vlekke op die grafiek 
geproduseer het. Hy het `n musikale uitsending op die frekwensie gedoen en toe 
vir Carl, ZS6GCBO gevra om na hom te luister, maar geen sukses nie. 


Rickus het toe verander na AM-uitsaaistasies en het uiteindelik na die kommer- 
siële stasie op 702 kHz geluister toe hy die ateljee-aanbieder se stem vir ongeveer 
8 sekondes duidelik hoor het en toe het dit skielik verdwyn. 7ZS4A voel dat hi- 
erdie eksperiment gewerk het, nou is die die 50 en 144 MHz toetse wat voorlê, 
dus “hou asseblief duim vas vir hulle!” 


Baie jare gelede het Mike, ZS2FM, duidelike klank seine van `n FM-uitsaaistasie 


in Durban ontvang, in die 87,5 - 108 MHZ-FM-band, terwyl hy tydens `n don- 
derstorm op `n tuis FM-ontvanger in Oos-Londen gemonitor het. Die afstand 
tussen Oos-Londen en Durban is meer as 400 km. Elke keer as daar 'n verligte 
flits plaasgevind het, is `n klank greep van so tien sekondes ontvang, maar die 
AM-blits geraas was onhoorbaar, aangesien die FM-ontvanger dit beperk het. 
Die gevolgtrekking wat 'n mens uit bogenoemde kan trek, is dat FM-modulasie 
die beste modus vir weerlig verspreidings-kommunikasie op 50 of 144 MHz sal 
wees en AM-blits geraas sal uitskakel. Verder kan `n tweerigting kontak meer 
suksesvol wees as die donderstorm naby die BHF-roete tussen die verre opera- 
teurs is. Dit sal slegs `n paar weerlig flitse benodig om `n kort @SO te voltooi. 


DIE SARL BHEF/UHF GELUKKIGE TREKKING 


Die wenner van die SARL BHF/UHF gelukkige trekking is Andre Botes, 
ZS2AGP. Veels geluk Andre, jou prys sal binnekort aan jou gestuur word. 


UITSLAE VAN DIE SARL NEWBIE @OSO GESELLIGHEID 


Vier logstate en een kontrolelog is ontvang vir die tweede Newbie @SO Gesel- 
ligheid wat op Saterdag 25 November 2017 gehou word. Die uitslae is: 


1ste Kayla de Wet, ZU3K - 294 punte 2de Sonet de Wet, ZS3SW - 280 punte 
3de Ryno Rupping, ZU3RR - 182 punte dde Woody Collet, ZS3WL - 90 punte 


Dankie aan almal wat deelgeneem het, ons hoop regtig dat die OSO Geselligheid 
in 2018 sal groei 


NUWE KOMITEE VIR DIE SAUK AMATEURRADIOKLUB 


By die Klub se AJV wat op 2 Desember 2017 gehou is, is die volgende komi- 
teelede gekies: 


Voorsitter: Pieter van Wyk, ZS6PVW Ondervoorsitter: Yvonne van Dijk, 
ZR6TBL Sekretaresse en Sosiaal: Magda van Wyk, ZS6MVW 'Tesourier: 
Lizette Pienaar, ZS6LZT Webmeester: Marianne van Dyk, ZSGANA 'Tegniese 
en herhaler: Pieter van Wyk, ZS6PVW en Mark Esilva, ZS6MAE 'Tegniese 
assistente: Magda van Wyk, ZS6MVW en Riaan Barkhuizen, ZS6BAR 


Die AJV is gevolg met `n sosiale byeenkoms in die vorm van `n Bring en Braai. 
Ons bedank die vorige komiteelede vir hul harde werk en wens die nuwe komitee 
baie geluk. 


HEF VOORTPLANTINGSVOORSPELLING 


Hannes Coetzee, ZSGBZP, berig dat die verwagte sonaktiwiteitsvlak baie laag 
gaan bly. Daar is tans geen sonvlekke sigbaar nie. Diegene wat hulle eie frek- 
wensievoorspellings wil doen, kan 'n verwagte effektiewe sonvlektelling van een 
vir die week gebruik. Amateurs kan goeie openinge op die 15 tot 30 m bande 
verwag. Besoek gerus die webtuiste spaceweather.sansa.org.za vir meer inligt- 
ing. 


Kom ons loer nou na gebeure vir die volgende paar weke: 


Tot middernag UTC vanaand - die ARRL 10 meter kompetisie 15 Desember - 
die NARS sluit vir die Feesseisoen; die sluitingsdatum vir kommentaar op die 
2018 SARL Blouboek en insette vir die 2018 Dagboek van Gebeurtenisse 26 
Desember - sluitingsdatum vir artikels vir die Januarie Radio ZS 1 Januarie - 
begin van die ARRL Internasionale Ruit Jag en die 2018 CO DX Marathon 
8 Januarie - NARS open vir besigheid 20 Januarie - SDR-werkswinkel by die 
NARS 19 tot 21 Januarie - die PEARS Nasionale BHF/UHF-kompetisie 27 
Januarie - die somer @RP kompetisie 30 Januarie - sluitingsdatum vir voorstel 
en opsomming vir AMSAT SA Simposium besprekingsdokumente 31 Januarie - 
sluitingsdatum vir nominasies vir die Raad en SARL-toekennings en vir mosies 
vir die algemene jaarvergadering 


Om die bulletin mee af te sluit, 'n opsomming van ons hoof berig: 


Desember is Jongmense op die Lug-maand in IARU Streek 1 wanneer jong radio 
amateurs en voornemende jong amateurs op die lug is vanaf stasies dwarsdeur 
die Streek met YOTA as die agtervoegsel in die roepseine. Die idee is om 
amateur radio aan die jonger geslag te demonstreer en om jongmense aan te 
moedig om gelisensieer en aktief op die lug te word. Meer as 35 stasies met `n 
YOTA-agtervoegsel is geregistreer en aktief op die bande. Die Desember YOTA 
Maand aktiwiteit is nie `n kompetisie nie; dit gaan alles oor pret! 


Dit bring ons aan die einde van hierdie bulletin. 


Die Suid-Afrikaanse Radioliga se nuus diens nooi klubs en individue uit om 
nuus brokkies van belang vir radio amateurs en kortgolf luisteraars in te dien. 
Plaas nuus berigte indien moontlik, in beide Engels en Afrikaans op die Suid- 
Afrikaanse Radioliga webtuiste onder die 'news inbox” skakel nie later as die 
Donderdag wat die bulletin datum voorafgaan nie. Luister elke Sondagoggend 
om 10:00 Sentraal Afrika Tydna “Amateur Radio Today”. Daar is herleiding 
op 7 082 kHz laer syband, 7 205 en 17 660 kHz AM en verskeie herleidings op 
BHF en UHF frekwensies regoor Suid-Afrika. `n Potgooi deur Dick, ZS6RO, is 
ook beskikbaar. `n Heruitsending vind op Maandae om 18:30 Sentraal Afrika 
Tydop 4 895 kHz plaas. 


Ons ontvang graag jou seinrapporte, kommentaar en voorstelle, stuur 'n e-pos 
aan artoday@sarl.org.za. Sentech borg die uitsendings op die nie-amateur frek- 
wensies. 


Jy het geluister na `n nuusuitsending van die Suid-Afrikaanse Radioliga, 
saamgestel deur Dennis Green, ZSABS, ie deur Johan de Bruyn, 
ZSGJHB, en gelees deUF ...... uu se se ve see oes see oe Ga EE BA RE BA Se Ge Gee ee 


Die Afrikaanse Nuusspan groet nou en wens jou “n mooi week toe. Totsiens. 


/EX 


